**Κεφάλαιο πρώτο**

**Ενότητα 1**

**Η εποχή του Διαφωτισμού**

### **Εξελίξεις στην Ευρώπη κατά τον 17ο και τον 18ο αιώνα**

Στη διάρκεια του 17ου και 18ου αιώνα στην Ευρώπη σημειώθηκαν:

***Οικονομικές μεταβολές***

* θεαματική αύξηση του πληθυσμού
* μεταβολές στην αγροτική οικονομία (**αγροτική επανάσταση**)
  + δημιουργία μεγάλων αγροκτημάτων
  + εφαρμογή νέων μεθόδων καλλιέργειας
  + επέκταση της χρήσης μηχανημάτων

προκειμένου να καλυφθούν οι ανάγκες του συνεχώς αυξανόμενου πληθυσμού

* ανάπτυξη του εμπορίου
  + εξωτερικό: Ευρώπη 🡪 Αφρική 🡪 Αμερική 🡪 Ευρώπη = τριγωνικό εμπόριο
  + εσωτερικό: ευρωπαϊκή ήπειρος
* συσσώρευση κεφαλαίων στα χέρια Ευρωπαίων επιχειρηματιών
* εκβιομηχάνιση (α΄ φάση **βιομηχανικής επανάστασης**:1750 – 1780 στη Μ. Βρετανία)
  + μεταβολές στην παραγωγική διαδικασία μεταποιημένων προϊόντων, με κυριότερη τη χρήση νέων μηχανών που είχαν μεγάλες δυνατότητες
    - επιχειρηματίες που διέθεταν κεφάλαια
    - πληθώρα εργατικού δυναμικού: χιλιάδες πρώην αγρότες έμειναν δίχως εργασία και κατέφυγαν στις πόλεις αναζητώντας κάποιο εισόδημα
    - καταλυτική παρουσία ισχυρών μηχανών
    - δημιουργία μεγάλων εργοστασίων

***Κοινωνικές μεταβολές***

* *Αριστοκράτες* => προσπαθούν να διαφυλάξουν τα προνόμιά τους, με εξαίρεση τη Μ. Βρετανία όπου είχαν αρχίσει να ασχολούνται με τις νέου τύπου οικονομικές δραστηριότητες
* *Αστική τάξη* => ενισχύει διαρκώς τη θέση της
* *Αγρότες (*πλειονότητα του πληθυσμού) *και ασθενέστερα κοινωνικά στρώματα των πόλεων* => ζουν σε άθλιες συνθήκες

***Πολιτική κατάσταση***

* Ευρώπη => απόλυτη μοναρχία (εξουσία ήταν συγκεντρωμένη στα χέρια του βασιλιά)
* Μ. Βρετανία => πολιτικά δικαιώματα για τις οικονομικά ισχυρές τάξεις ως αποτέλεσμα της ένδοξης επανάστασης του 1688

***Πνευματικές εξελίξεις***

* Πρόοδος των φυσικών επιστημών τον 17ο αιώνα
* απελευθέρωση από τις προλήψεις του Μεσαίωνα
* κάποιοι διανοούμενοι επιχειρούσαν, βασισμένοι στη λογική, να ανακαλύψουν φυσικούς νόμους που πίστευαν ότι διέπουν τη λειτουργία του κόσμου
  + Πρωτοπόροι:
  + ***Φράνσις Μπέικον*** (ή ***Βάκων***, 1561-1626): κάθε επιστημονική θέση πρέπει να επαληθεύεται με πείραμα για να γίνεται αποδεκτή
  + ***Ρενέ Ντεκάρτ*** (ή ***Καρτέσιος***, 1596-1650): η συστηματική αμφιβολία οδηγεί στην αληθινή γνώση
  + ***Τζον Λοκ*** (1632-1704): οι άνθρωποι έχουν απαραβίαστα *φυσικά δικαιώματα* (ζωής, ελευθερίας, περιουσίας)
  + **Ισαάκ Νιούτον** (ή ***Νεύτων***, 1642-1727): εφαρμόζοντας την επαγωγική μέθοδο (διανοητική πορεία από το ειδικό στο γενικό) διατύπωσε τον νόμο της παγκόσμιας έλξης και υποστήριξε ότι το σύμπαν λειτουργεί με βάση φυσικούς νόμους

***Το κίνημα του Διαφωτισμού***

***Θεμελιώδεις θέσεις των διαφωτιστών:***

* απόρριψη κάθε αυθεντίας
* κριτική κάθε υφιστάμενης γνώσης
* αποδοχή λογικής ως του μόνου ασφαλούς τρόπου ερμηνείας του κόσμου (ορθολογισμός)
* πεποίθηση διαρκής προόδου του ανθρώπου

***Κίνημα του Διαφωτισμού***

* πρωτοεμφανίστηκε στην ***Αγγλία*** τέλος του 17ου αι. (***Νεύτων – Λοκ***)
* κορυφώθηκε στη ***Γαλλία*** του 18ου αι. (***Βολτέρος – Ρουσό – Ντιντερό – Μοντεσκιέ***)
* 18ος – 19ος αι. εξαπλώθηκε στην ***Ευρώπη*** (***Καντ – Κοραής***) και έξω απ’ αυτήν (***Φραγκλίνος***)

Οι εκπρόσωποί του ονομάστηκαν ***φιλόσοφοι ή διαφωτιστές***:

***Ρουσό, Βολτέρος, Ντιντερό, Μοντεσκιέ και Ντ’ Αλαμπέρ***

***Διαφωτισμός και πολιτική***

κίνημα βαθύτατα πολιτικό => η κοινωνικά ανερχόμενη τότε αστική τάξη διαμόρφωσε τα πολιτικά επιχειρήματα που της ήταν αναγκαία για να διεκδικήσει τη συμμετοχή της στη λήψη των πολιτικών αποφάσεων

***Βασικές θέσεις του Διαφωτισμού στην πολιτική:***

* ***Φυσικά δικαιώματα:*** όλοι οι άνθρωποι έχουν, μόνο και μόνο επειδή είναι άνθρωποι, ορισμένα δικαιώματα(ζωής, ιδιοκτησίας, ισότητας απέναντι στον νόμο, ελευθερίας σκέψης και έκφρασης) τα οποία δεν μπορεί να καταργήσει καμιά εξουσία, θέσεις-εμβλήματα της αστικής τάξης
* **Κοινωνικό συμβόλαιο / Τζον Λοκ:** τα άτομα δέχτηκαν να παραχωρήσουν ορισμένες από τις ελευθερίες τους, προκειμένου να συμβιώσουν, και το κράτος εγγυήθηκε αυτή τη συμφωνία, το κοινωνικό συμβόλαιο. Αν το κράτος παραβεί τους όρους αυτού του κοινωνικού συμβολαίου και γίνει τυραννικό, τότε οι άνθρωποι έχουν το δικαίωμα της αντίστασης
* **Γενική βούληση / Ζαν Ζακ Ρουσό:** η πολιτική εξουσία πρέπει να βρίσκεται στα χέρια του λαού κι όχι κάποιου ηγεμόνα. Η γενική βούληση, είναι η σύνθεση των ατομικών βουλήσεων μέσα από την οποία εκφράζεται το δημόσιο συμφέρον. Η γενική βούληση εκφράζεται με τη συμμετοχή του λαού στη λήψη των αποφάσεων.
* **Διάκριση των εξουσιών / Μοντεσκιέ** =>διακριτοί φορείς εξουσίας:
  + ***Εκτελεστική εξουσία*** = η κυβέρνηση, το σώμα που εφαρμόζει τους νόμους
  + ***Νομοθετική εξουσία*** = η βουλή, το σώμα που θεσπίζει τους νόμους
  + ***Δικαστική εξουσία*** = οι δικαστές, εκείνοι που ελέγχουν την τήρηση των νόμων
* Έτσι, δεν θα ήταν εύκολο οι εκάστοτε φορείς της εκτελεστικής εξουσίας να συγκεντρώσουν τόση δύναμη ώστε να κάνουν κατάχρησή της

***Επίδραση του Διαφωτισμού σε:***

* σύγχρονες δημοκρατίες
* ***φωτισμένη δεσποτεία*** (περιορισμός των προνομίων των ανώτερων τάξεων, λήψη μέτρων κοινωνικής πρόνοιας, ενίσχυση των Γραμμάτων και των Τεχνών) <= Εφαρμόστηκε από ορισμένους μονάρχες (Φρειδερίκος Β΄ της Πρωσίας, η Μαρία Θηρεσία της Αυστρίας, ο γιος της Ιωσήφ και η Αικατερίνη Β΄ της Ρωσίας) για να κάνουν το κράτος τους πιο αποτελεσματικό και να ισχυροποιήσουν, έτσι, την εξουσία τους
* αμερικανική (1774) και γαλλική (1789) επανάσταση

***Διαφωτισμός και θρησκεία***

* ***Ντεϊσμός***: θρησκευτικό δόγμα που πρέσβευε ότι ο Θεός είναι ο δημιουργός του κόσμου, αλλά δεν ρυθμίζει την τύχη του και δεν παρεμβαίνει στις ανθρώπινες υποθέσεις (οι περισσότεροι Διαφωτιστές)
* Άθεοι (ορισμένοι Διαφωτιστές)
* Αυστηρή κριτική στην καθολική εκκλησία, κατηγορώντάς τη για φανατισμό
* *Ανεξιθρησκία*: Η καθιέρωσή της θα απάλλασσε τους ανθρώπους από τη μισαλλοδοξία

**Διαφωτισμός και εκπαίδευση**

Η εκπαίδευση ήταν ένα από τα μέσα για τη διασφάλιση της συνεχούς προόδου του ανθρώπου

* ***«Αιμίλιος»***του ***Ρουσσό***
  + η εκπαίδευση βασίζεται στην προσωπική αναζήτηση του διδασκόμενου
  + Ο δάσκαλος δεν πρέπει να λειτουργεί ως αυθεντία
    - θέτει μόνο ερωτήματα και οδηγεί τον μαθητή στην ανακάλυψη απαντήσεων

***Διαφωτισμός και οικονομικός φιλελευθερισμός***

***Φυσιοκρατία =>Γαλλία*** (με κύριο εκπρόσωπο το οικονομολόγο ***Κενέ***)

* η οικονομία θα έπρεπε να αφεθεί να λειτουργήσει «φυσικά», δηλαδή δίχως τις κρατικές παρεμβάσεις του ***μερκαντιλισμού***
  + **(**αξιολογούσε τον πλούτο μιας χώρας με κριτήριο τα αποθέματά της σε πολύτιμα μέταλλα. Η αξία των εξαγωγών έπρεπε να είναι υψηλότερη από την αξία των εισαγωγών, ώστε με το πλεόνασμα να αγοράζονται πολύτιμα μέταλλα. Για να επιτευχθεί αυτό, το κράτος παρενέβαινε δραστικά στην οικονομία επιδιώκοντας την αύξηση των εξαγωγών και τον περιορισμό των εισαγωγών (ενίσχυση εγχώριων βιομηχανιών, επιβολή υψηλών δασμών σε κάποια εισαγόμενα προϊόντα κτλ.). Η πολιτική αυτή έθετε σοβαρούς φραγμούς στην οικονομική δραστηριότητα των αστών.**)**

***Οικονομικός φιλελευθερισμός => Αγγλία (***Εισηγητής του ο ***Άνταμ Σμιθ*** με το έργο του ***«Έρευνες»*** για τη φύση και τα αίτια του πλούτου των εθνών (1776).)

* το κράτος δεν πρέπει να επεμβαίνει παρά ελάχιστα στην οικονομική ζωή.

***Η Εγκυκλοπαίδεια***

Συλλογικό έργο 33 τόμων. Σε αυτό οι διαφωτιστές παρουσίασαν και συνόψισαν όλες τις νέες γνώσεις, καθώς και τις νέες ιδέες και αντιλήψεις για διάφορα οικονομικά, κοινωνικά, πολιτικά και άλλα θέματα. Πρωτεργάτες => οι Γάλλοι διαφωτιστές ***Ντιντερό και Ντ’ Αλαμπέρ***

**Η διάδοση των ιδεών του Διαφωτισμού**

Οι διαφωτιστικές ιδέες διαδόθηκαν

* στα ανώτερα μορφωμένα κοινωνικά στρώματα
* σε ευρύτερα τμήματα της κοινωνίας μέσα από την κυκλοφορία εκλαϊκευτικών βιβλίων, φέρνοντάς τα σε επαφή με τον επιστημονικό λόγο
* σε ολόκληρη την Ευρώπη
* στον υπόλοιπο κόσμο

**Ερωτήσεις**

1. Ποιες μεταβολές έγιναν μετά την ανακάλυψη των νέων χωρών;
2. Τί είναι η αγροτική επανάσταση;
3. Ποιοι παράγοντες οδήγησαν στη Βιομηχανική επανάσταση;
4. Τί είναι η Βιομηχανική επανάσταση;
5. Από που και πότε ξεκίνησε η Βιομηχανική επανάσταση;
6. Ποιες κοινωνικές τάξεις δημιουργήθηκαν;
7. Ποιος διοικούσε και πως κατά το σύστημα της «απόλυτης Μοναρχίας»; Σε ποιες χώρες υπήρξαν αλλαγές; Πώς ονομάστηκε αυτή η ανατροπή;
8. Ποιοι οι πρωτοπόροι της πνευματικής ανάπτυξης και τί υποστήριζε ο καθένας;
9. Τί ονομάζεται Διαφωτισμός;
10. Που πρωτοεμφανίστηκε ο Διαφωτισμός, πότε και πού διαδόθηκε;
11. Ποιοι είναι οι εκπρόσωποι του Διαφωτισμού;
12. Ποια τάξη επέδρασε στις πολιτικές αλλαγές; Ποια ήταν τα πολιτικά της επιχειρήματα; (ονομαστικά)
13. Τί είναι τα «φυσικά δικαιώματα»;
14. Τί είναι η θεωρία του «κοινωνικού συμβολαίου»;
15. Τί είναι η «γενική βούληση»;
16. Ποιοι είναι οι φορείς της εξουσίας σύμφωνα με την «αρχή της διάκρισης των εξουσιών»;
17. Τί ονομάζεται «Φωτισμένη Δεσποτεία»; Ποιοι είναι οι κυριότεροι εκπρόσωποί της;
18. Πως επηρέασε το κίνημα του Διαφωτισμού τη Θρησκεία;
19. Με ποιο επιχείρημα ο Διαφωτισμός επηρέασε την εκπαίδευση;
20. Τί είναι ο μερκαντιλισμός και ο οικονομικός φιλελευθερισμός;
21. Τί είναι η «Εγκυκλοπαίδεια» και οι «Εγκυκλοπαιδιστές»;
22. Που διαδόθηκαν οι ιδέες του Διαφωτισμού;